สวัสดีค่ะคือว่าหนูอายุ17 มีลูกแร้วค่ะมีลูหตอนอายุ15ค่ะ หลังจากคลอกลูกได้ฝังยาคุมใต้แขน2หลอดแบบ5ปีค่ะ แร้วหนูก็ไม่เคยมีประจำเดือน จนกระทั่งลูกหนูได้1ขวบ 5เดือน หนูก็เป็นประจำเดือนแร้วเป็นเยอะมาก1เดือนเป็น2ครั้งก้มี บางทีบางเดือนก็ไม่เป็น แต่เดือนนี้เป็นเยอะมากเป็น3ครั้งในเดือนเดียว เป็นทีก้7-8วัน อาการแบบนี้จะเป็นอะไรไหมค่ะ กังวลมากเลยค่ะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมาอีกประมาณ 1 ใน 5 ราย จะมีเลือดประจำเดือนมาบ่อย มาปริมาณมาก หรือเลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาห่างขึ้นหลังจาก 3 เดือนไปแล้วและที่พบได้บ่อยคือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การที่ไม่มีประจำเดือนมาในช่วง 1 ปีกว่าๆ หลังฝังยาคุมกำเนิดและต่อมามีเลือดออกบ่อย มาปริมาณเยอะ ก็ถือเป็นผลข้างเคียงของยาฝังคุมกำเนิดที่สามารถพบได้ แนะนำให้สังเกตเลือดที่ออกไปก่อน หากเลือดยังคงมาบ่อย มีปริมาณมาก และมานาน ก็ควรไปพบสูติ-นรีแพทย์ เพื่อพิจารณารับยาฮอร์โมนเสริม ซึ่งแพทย์มักจะจ่ายยาเม็ดคุมกำเนิดชนิดฮอร์โมนรวมให้ทานควบคู่ไปด้วยประมาณ 1-2 เดือน แล้วประเมินอาการอีกครั้ง หรืออาจให้ทานยาหยุดการไหลของเลือดก็ได้ เช่น tranexamic acid (กรดทรานเอกซามิก) เป็นต้น